ΕΛΠ ΕΠΙΤΡΟΠΗ ΓΙΑ ΤΗ ΔΙΑΔΙΚΤΥΑΚΗ ΠΡΟΣΒΟΛΗ 
ΤΗΣ ΠΝΕΥΜΑΤΙΚΗΣ ΙΔΙΟΚΤΗΣΙΑΣ 


του άρθρου 66E του νόµου 2121/1993 


ΑΡΙΘΜΟΣ ΑΠΟΦΑΣΗΣ 26/2021 

Η Επιτροπή για τη Διαδικτυακή Προσβολή της Πνευματικής Ιδιοκτησίας συνεδρίασε μυστικά 
την 11/10/2019, ημέρα Δευτέρα, στην έδρα αυτής και σε πλήρη απαρτία, µε την παρουσία TOV 
Παναγιώτη Τσίρη, Προέδρου, Ασημίνας Γιαννοπούλου, Γραμματέως και Χαράλαμπου 
Ανθόπουλου, Μέλους 

Για να αποφασίσει επί τῶν µε αρ. πρωτ. 47910/354/2021, 4791 1/355/2021 & 47912/356/2021 
αιτήσεων του άρθρου 66 E παρ. 4 v. 2121/1993 που κατέθεσε ο µη κερδοσκοπικός αστικός 
Συνεταιρισμός Περιορισμένης Ευθύνης µε την επωνυμία ΟΡΓΑΝΙΣΜΟΣ ΣΥΛΛΟΓΙΚΗΣ 
ΔΙΑΧΕΙΡΙΣΗΣ ΕΡΓΩΝ ΤΟΥ ΛΟΓΟΥ και µε το διακριτικό τίτλο “ΟΣΔΕΛ”, µε έδρα στην 
Αθήνα, επί της οδού Θεμιστοκλέους αρ. 73. 

H Επιτροπή αφού εξέτασε την ὡς άνω υπόθεση καὶ μελέτησε τις σχετικές διατάξεις, έκρινε ὡς 


ακολούθως: 


1. Ἐπειδή δυνάμει tov µε αρ. πρωτ. 47910/354/2021, 47911/355/2021 & 47912/356/2021 
αιτήσεων tov άρθρου 66 E παρ. 4 ν. 2121/1993, που κατέθεσε ο μη κερδοσκοπικός αστικός 
Συνεταιρισμός Περιορισμένης Ευθύνης µε την επωνυμία ΟΡΓΑΝΙΣΜΟΣ ΣΥΛΛΟΓΙΚΗΣ 
ΔΙΑΧΕΙΡΙΣΗΣ ΕΡΓΩΝ ΤΟΥ ΛΟΓΟΥ και με το διακριτικό τίτλο ΟΣΔΕΛ, µε έδρα στην 
Αθήνα, επί της οδού Θεμιστοκλέους αρ. 73, νομίμως εκπροσωπούµενου αιτείται την άρση 
προσβολής τῶν δικαιωμάτων των μελών του ποῦ τελείται δια των κάτωθι ιστοτόπων µε τα 


ονόματα χώρου (domain names): 
1) kupdf.net 

2) z-lib.org 

3) 1lib.org 

4) grllib.org 

5) itllib.org 

6) dellib.org 


7) bgllib.org 

8) rullib.org 

9) trilib.org 

10) «πιμρ.οτα 

11) _ booksc.org 

12) _ bookos-z1.org 
13)  book4you.org 
14)  singlelogin.org 
15) _ trellas.info 


2. Επειδή στην από 22/09/2021 συνεδρίαση της Επιτροπής κρίθηκε ότι η ὡς άνω αίτηση 
υποβλήθηκε παραδεκτά και πρέπει να συνεχιστεί η διαδικασία εξέτασης αυτής, καθώς πληροί 


τις προῦποθέσεις παραδεκτού, όπως αυτές προβλέπονται στο άρθρο 66 Ε tov ν. 2121. 


3. Επειδή η Επιτροπή, συνεχίζοντας τη διαδικασία ὡς ο νόμος ορίζει, προέβη σε έγγραφη 
γνωστοποίηση, κοινοποιούμενη µέσω μηνύματος ηλεκτρονικού ταχυδρομείου σύμφωνα µε TO 
άρθρο 7 της υπουργικής απόφασης 42269/3638/3476/196 (ΦΕΚ B 351/7.2.2018) των νομίμως 
αδειοδοτηµένων από την Εθνική Επιτροπή Τηλεπικοινωνιών και Ταχυδρομείων παρόχων 
πρόσβασης στο διαδίκτυο. Περαιτέρω, η ΕΔΠΠΙ απέστειλε έγγραφη γνωστοποίηση, στις 
περιπτώσεις, όπου ήταν εφικτό, στους παρόχους υπηρεσίας φιλοξενίας και στους διαχειριστές 
ή τους ιδιοκτήτες τῶν αναφερόµενων στην αίτηση ιστοσελίδων, γνωστοποιώντας σε αυτούς 


το περιεχόµενο της αίτησης και καλώντας τους να συμμορφωθούν εκουσίως. 


4. Επειδή κατά τη διάταξη του άρθρου 3 v. 2121/1993 «Το περιουσιακό δικαίωµα δίνει στους 
δημιουργούς ιδίως την εξουσία (δικαίωµα) να επιτρέπουν ἡ να απαγορεύουν: α) Την εγγραφή 
και την άµεση ή έμμεση, προσωρινή ή μόνιμη αναπαραγωγή των έργων τοὺς µε οποιοδήποτε 
µέσο και µορφή, εν όλω ή εν μέρει. β) Τη μετάφραση tov έργων τους. γ) Τη διασκευή, την 
προσαρμογή ἡ άλλες μετατροπές τῶν έργων τους. δ) Όσον αφορά το πρωτότυπο ή τα αντίτυπα 
(αντίγραφα) των έργων τους, τη διανομή τους στο κοινό µε οποιαδήποτε µορφή μέσω πώλησης 
ή µε άλλους τρόπους. Το δικαίωµα διανομής εντός της Κοινότητας αναλώνεται μόνο εάν η 
πρώτη πώληση ἡ η µε οποιονδήποτε άλλο τρόπο πρώτη μεταβίβαση της κυριότητας του 


πρωτοτύπου ή τῶν αντιτύπων εντός της Κοινότητας πραγματοποιείται από τον δικαιούχο ή µε 

τη συγκατάθεσή του. 6) Την εκμίσθωση και το δημόσιο δανεισμό, όσον αφορά το πρωτότυπο 
ή τα αντίτυπα των έργων τους. Τα δικαιώµατα αυτά δεν αναλώνονται από οποιαδήποτε 
πώληση ἡ άλλη πράξη διανομής του πρωτοτύπου ή των αντιτύπων. Τα δικαιώµατα αυτά δεν 
εφαρμόζονται σε σχέση µε τα έργα αρχιτεκτονικής και τα έργα τῶν εφαρμοσμένων τεχνών. H 
εκµίσθωση και ο δημόσιος δανεισμός νοούνται σύμφωνα µε τα οριζόμενα στην οδηγία 92/100 
του Συμβουλίου της 19ης Νοεμβρίου 1992 (EEEK αριθμ. L 346/61 - 27.11.1992). στ) Τη 
δημόσια εκτέλεση των έργων τους. ζ) Τη μετάδοση ή αναμετάδοση των έργων τοὺς στο κοινό 
pe τη ραδιοφωνία καὶ την τηλεόραση, µε ηλεκτρομαγνητικά κύματα ἡ µε καλώδια ή µεάλλους 
υλικούς αγωγούς ή µε οποιονδήποτε άλλο τρόπο, παραλλήλως προς την επιφάνεια της γης ή 
µέσω δορυφόρων. η) Την παρουσίαση στο κοινό των έργων τους, ενσυρμάτως ή ασυρµάτως 
ή µε οποιονδήποτε άλλο τρόπο, καθώς και να καθιστούν προσιτά τα έργα τους στο κοινό κατά 
τρόπο ώστε οποιοσδήποτε να έχει πρόσβαση στα έργα αυτά, όπου και όταν επιλέγει ο ίδιος. 
Τα δικαιώµατα αυτά δεν αναλώνονται µε οποιαδήποτε πράξη παρουσίασης στο κοινό µε την 
έννοια της παρούσας ρύθμισης και ϐ) Την εισαγωγή αντιτύπων των έργων τους που 
παρήχθησαν στο εξωτερικό χωρίς τη συναίνεση του δημιουργού ή, εφόσον πρόκειται για 
εισαγωγή από χώρες εκτός της Ευρωπαϊκής Κοινότητας, av το δικαίωµα της εισαγωγής 
αντιτύπων στην Ελλάδα είχε συμβατικά διατηρηθεί από τον δημιουργό (άρθρα 2, 3 παρ. 1 καν 
3, 4 Οδηγίας 2001/29 ΕΕΕΚ αριθμ. L. 167/10 - 22.6.2001) ». 


5. Ἐπειδή οι δικαιούχοι απολαύουν αποκλειστικού δικαιώματος να επιτρέπουν ἤ να 
απαγορεύουν κάθε είδους διάθεση στο κοινό, διαπιστώνεται ότι πράξη διαθέσεῶς στο κοινό 
προστατευόµενου αντικειμένου σε ιστότοπο, πραγματοποιούµενη χωρίς τη συγκατάθεση τῶν 
δικαιούχων, θίγει το δικαίωµα του δημιουργού και τα συγγενικά δικαιώµατα (απόφαση AEE 
της 27" Μαρτίου 2014, C-314/12, UPC Telekabel Wien GmbH κατά Constantin Film Verleih 
GmbH, κ.α. ox. 25). 


6. Επειδή η ὕπαρξη πράξης διαθέσεως έργου στο κοινό προὐποθέτει απλώς ότι το εν λόγω 
έργο έχει τεθεί στη διάθεση του κοινού, χωρίς να είναι καθοριστικής σημασίας το ότι τα 
αποτελούντα το κοινό αυτό πρόσωπα έχουν ή δεν έχουν πράγματι πρόσβαση στο έργο αυτό 
(απόφαση AEE της 27% Μαρτίου 2014, C-314/12, UPC Telekabel Wien GmbH κατά 
Constantin Film Verleih GmbH, κ.α. ox. 39, απόφαση AEE της 7 Δεκεμβρίου 2006, C- 
306/05, Sociedad General de Autores y Editores de Espafia (SGAE) κατά Rafael Hoteles SA, 
ox. 43). 

7. Επειδή κατά τη διάταξη του άρθρου 51 ν. 2121/1993 «Εκδότες εντύπων έχουν το δικαίωμα 
να επιτρέπουν ἡ να απαγορεύουν την αναπαραγωγή µε φωτοτυπικές, ηλεκτρονικές ή όποιες 


άλλες μεθόδους, για σκοπούς εκμετάλλευσης, της στοιχειοθεσίας και της σελιδοποίησης τῶν 


έργων που έχουν εκδώσει». 


Ἡ σελιδοποίηση περιλαμβάνει την τυπογραφική διάταξη, την καταχώρηση κειμένων, 
γραφικών και εικόνων, τη σχεδίαση, την εικονογράφηση, την επιλογή γραμματοσειρών, την 
τοποθέτηση στιγμάτων και άλλων γραφικών που καθορίζουν τη μορφή ενός εντύπου. H 
στοιχειοθεσία είναι η τεχνική που καθορίζει την οικογένεια και τον τύπο τῶν γραμμάτων, το 
μέγεθός τους και τη φόρμα που θα τους δοθεί µε στόχο την τακτοποίηση των κειμένων στη 
σελίδα, ώστε μαζί µε το υπόλοιπο υλικό (φωτογραφίες, σκίτσα κλπ) να είναι ευανάγνωστα και 
καλαίσθητα. H στοιχειοθεσία και η σελιδοποίηση κατά κανόνα δεν παρουσιάζουν το αναγκαίο 
δημιουργικό ύφος, ώστε να θεωρηθούν έργα τῶν εικαστικών τεχνών. Τούτο όµως δεν επιδρά 
στην προστασία τους, αφού το άρθρο 51 tov v. 2121/1993 δεν θέτει ως κριτήριο την ιδιομορφία 
ἡ την πρωτοτυπία της στοιχειοθέτησης ἡ σελιδοποίησης (N. Κυπρούλη σε A. Κοτσίρη/Ε. 
Σταμοτούδη, Epp. Ν. 2121/1993, α. 51, σελ. 893, ΠΠΘεσ/κης 19297/2014, ΤΝΠ/ΔΣΑ 
ΙΣΟΚΡΑΤΗΣ). 


8. Επειδή σε κάθε περίπτωση, ο εκδότης µπορεί να στραφεί έναντι τῶν τρίτων µε βάση το 
άρθρο 13 παρ. 3 v. 2121/1993 («εκδοτικό δικαίωμα» Μ-Θ. Μαρίνος, Πνευματική Ιδιοκτησία, 
2004, σελ. 319, ΠΠΘεσ/κης 19297/2014, ΤΝΠ/ΑΣΑ ΙΣΟΚΡΑΤΗΣ). Το δικαίωμα αυτό έχει 


απόλυτη ισχύ ὡς προς τους τρίτους. 


9. Επειδή όπως ορίζεται µε το Καταστατικό του αιτούντος Οργανισμού Συλλογικής 
Διαχείρισης, ως έχει τροποποιηθεί και ισχύει, νομίμως δημοσιευθέντος, ο αιτών έχει συσταθεί 
νόμιμα και έχει αποκτήσει νομική προσωπικότητα, λειτουργεί δε µε άδεια του Υπουργείου 
Πολιτισμού σύμφωνα µε τις διατάξεις τοῦ ν. 2121/1993 για την προστασία της πνευματικής 
ιδιοκτησίας ὡς οργανισµός συλλογικής διαχείρισης και προστασίας τῶν πνευματικών και 
συγγενικών δικαιωμάτων των δημιουργών έργων λόγου ή επιστήμης και τῶν δικαιοδόχων 


τους, καθώς και τῶν εκδοτών έργων του λόγου ἡ της επιστήμης. 


Σκοπός του αιτούντος είναι η διαχείριση και προστασία tov πνευματικών και συγγενικών 
δικαιωμάτων τῶν δημιουργών έργων λόγου ή επιστήμης και τῶν δικαιοδόχων τους, καθώς και 


τῶν εκδοτών έργων λόγου ή επιστήμης, μεταξύ των οποίων είναι και το δικαίωμα ψηφιακής 

και φωτοτυπικής αναπαραγωγής των έργων τους και τῶν προστατευόµενων αντικειμένων 
τους. Μέλη του αιτούντος είναι Έλληνες συγγραφείς και μεταφραστές λογοτεχνικών και 
επιστημονικών έργων, καθώς επίσης και εκδοτικοί οίκοι ελληνικών και ξενόγλωσσων βιβλίων. 
Επιπρόσθετα, ο αιτών εκπροσωπεί µεγάλο αριθµό αλλοδαπών συγγραφέων και εκδοτών µέσω 
συµβάσεων εκπροσώπησης µε αντίστοιχους οργανισμούς συλλογικής διαχείρισης άλλων 


χωρών. 


10. Επειδή οι ιστότοποι περιγράφονται ὧς εξής: 

Kupdf.net: Ὁ ιστότοπος µε αυτό το όνοµα τοµέα κατοχυρώθηκε µε το όνοµα αυτό στις 
21/06/2018. Οι δηµιουργοί-διαχειριστές του ιστοτόπου χρησιμοποιούν διακομιστές (servers) 
της εταιρείας Cloudflare, Inc, η διεύθυνση της οποίας φέρεται είναι 101 Townsend Street, San 
Francisco CA 94107 USA abuse@cloudflare.com. Στη συγκεκριμένη εταιρεία ενδεχομένως 
γίνεται η φιλοξενία ἡ/και ο διαµοιρασμός του περιεχοµένου του εν λόγω ιστοτόπου, το οποίο 


περιεχόµενο παραπέμπει αποκλειστικά σε ψηφιακά αρχεία βιβλίων. 


Σύμφωνα µε τους ισχυρισμούς επί της αίτησης, κατόπιν έρευνας του αιτούντος οργανισμού 
συλλογικής διαχείρισης, προέκυψε ότι ο εν λόγω ιστότοπος µε το όνοµα χώρου Kupdf.net 
δίνει τη δυνατότητα στους χρήστες του να καταφορτώσουν (downloading) στους 
προσωπικούς τους Η/Υ καὶ να αποκτήσουν δωρεάν, χωρίς την απαιτούμενη άδεια τῶν 
δημιουργών, βιβλία παντός είδους µε την μορφή ψηφιακών αρχείων (epub, pdf) των οποίων 
τα πνευματικά ή/και συγγενικά δικαιώµατα ανήκουν σε συγγραφείς, μεταφραστές και εκδότες, 


που είναι μέλη του OLAEA, παραβιάζοντας τα άρθρα 3 και 47 παρ.2 του νόµου 2121/1993. 


Προς υποστήριξη των ανωτέρω, ο αιτών Οργανισμός Συλλογικής Διαχείρισης προσκομίζει 
απεικονίσεις του εν λόγω ιστοτόπου, δυνάµει των οποίων τα µέλη της Επιτροπής έκριναν και 
διαπίστωσαν ότι ο χρήστης έχει τη δυνατότητα να αναζητήσει συγκεκριμένο βιβλίο ανά 
κατηγορία ή µε βάση τον τίτλο ή τον συγγραφέα ή τον εκδότη και το σύστημα αναζήτησης τοῦ 
ιστότοπου αναλύει µία προς µία τις λέξεις του τίτλου και κάνει αναζήτηση περιεχοµένου για 
κάθε μία από αυτός ξεχωριστά. Τα αποτελέσµατα της αναζήτησης που εμφανίζονται τελικά, 
είναι δεκάδες, και µερικές φορές εκατοντάδες, ψηφιακά αρχεία (epub, pdf), τα οποία ο 
χρήστης πρέπει να διερευνήσει ένα προς ένα, για να εντοπίσει αυτό που τον ενδιαφέρει. 


Επιπρόσθετα, ο αιτών προσκομίζει κατάλογο µε πλήθος λογοτεχνικών ἔργων, καὶ 

συγκεκριµένα µε εκατόν είκοσι (120) έργα, τα οποία προσβάλλονται και τῶν οποίων τα 
δικαιώµατα ανήκουν σε μέλη του αιτούντος, ήτοι σε Έλληνες συγγραφείς και μεταφραστές 


λογοτεχνικών και επιστημονικών έργων, καθώς και σε εκδότες. 


z-lib.org: O ιστότοπος µε αυτό το όνοµα τοµέα κατοχυρώθηκε µε το όνοµα αυτό στις 
14/04/2017. Οι δημιουργοί-διαχειριστές του ιστοτόπου χρησιμοποιούν διακομιστές (servers) 
της εταιρείας SWISS GLOBAL SERVICES S.A.S., υπεύθυνος της οποίας αναφέρεται άτομο 
με τα στοιχεία Milciades Garcia και µε διευθύνσεις a) Calle 61 Este, Ciudad de Panama 
Panama City - Panama phone: +57 66792099, β) Edificio Don Tin, Office 306, Ave Cuba, 
Calidonia Panama City - Panama abuse@privatelayer.com phone: +5078339167, καθώς 
επίσης και της εταιρίας SKB Enterprise B.V. η διεύθυνση τῆς οποίας είναι : Kingsfordweg 151 
1043 GR Amsterdam The Netherlands e-mail: info@skb-enterprise.com abuse@skb- 
enterprise.com phone: +31852018594. Στις συγκεκριμένες εταιρείες ενδεχομένως γίνεται η 
φιλοξενία ή/και ο διαµοιρασμός του περιεχοµένου του ανωτέρω ιστοτόπου, το οποίο 
περιεχόµενο παραπέμπει αποκλειστικά σε ψηφιακά αρχεία βιβλίων 

Ὁ συγκεκριμένος ιστότοπος https://z-lib.org, του οποίου το βασικό όνοµα χώρου (domain 
name), σύμφωνα µε την τωρινή δομή του, είναι το z-lib.org, λειτουργεί επί µία ἀετία, διάστηµα 
κατά το οποίο χρησιμοποιεί στα πλαίσια της λειτουργίας του σαν πηγές ανεύρεσης 


ταυτόσηµου περιεχοµένου (mirrors) και τα κάτωθι ονόματα χώρου (domain names) : 


llib.org 
grllib.org 
itllib.org 
dellib.org 
bgllib.org 
rullib.org 
trilib.org 
enllib.org 
booksc.org 
bookos-z1.org 
book4you.org 


singlelogin.org 


ΕΛΠ ΕΠΙΤΡΟΠΗ ΓΙΑ ΤΗ ΔΙΑΔΙΚΤΥΑΚΗ ΠΡΟΣΒΟΛΗ 
ΤΗΣ ΠΝΕΥΜΑΤΙΚΗΣ ΙΔΙΟΚΤΗΣΙΑΣ 


του ἄρθρου 66Ε του νόµου 2121/1993 


Τα προαναφερθέντα ονόματα χώρου (domain names) που παραμένουν ενεργά και όλα 
δρομολογούν τα αἰτήματα των χρηστών ή/και προωθούν την πρόσβαση προς το ἴδιο 
περιεχόµενο, το οποίο αντλούν από την ἴδια βάση δεδομένων, επίσης χρησιμοποιούν και αυτά 


τις υπηρεσίες τῶν εταιριών SWISS GLOBAL SERVICES S.A.S. & SKB Enterprise B.V. 


Σύμφωνα µε τους ισχυρισμούς επί της αίτησης, κατόπιν έρευνας του αιτούντος οργανισμού 
συλλογικής διαχείρισης, προέκυψε ότι ο εν λόγω ιστότοπος µε TO όνοµα χώρου https://z- 
lib.org, από την αρχή της λειτουργίας του, έδινε και εξακολουθεί µέχρι σήµερα να δίνει τη 
δυνατότητα στους χρήστες του να καταφορτώσουν (downloading) στους προσωπικούς 
τους Η/Υ και να αποκτήσουν δωρεάν, χωρίς την απαιτούμενη άδεια τῶν δημιουργών, βιβλία 
παντός είδους µε την μορφή ψηφιακών αρχείων (epub, pdf) τῶν οποίων τα πνευματικά ή/και 
συγγενικά δικαιώματα ανήκουν σε συγγραφείς, μεταφραστές και εκδότες, που είναι μέλη του 


OZAEA, παραβιάζοντας τα άρθρα 3 και 47 παρ.2 του νόµου 2121/1993. 


Προς υποστήριξη των ανωτέρω, ο αιτών Οργανισμός Συλλογικής Διαχείρισης προσκομίζει 
απεικονίσεις του εν λόγω ιστοτόπου, δυνάμει των οποίων τα μέλη της Επιτροπής έκριναν και 
διαπίστωσαν ότι ο χρήστης έχει τη δυνατότητα να αναζητήσει συγκεκριµένο βιβλίο ανά 
κατηγορία ή µε βάση τον τίτλο ἡ τον συγγραφέα ή τον εκδότη και το σύστημα αναζήτησης του 
ιστότοπου αναλύει µία προς µία τις λέξεις του τίτλου και κάνει αναζήτηση περιεχοµένου για 
κάθε μία από αυτές ξεχωριστά. Επιπλέον σε άλλη καρτέλα της μπάρας αναζήτησης, δίνεται η 
δυνατότητα στον χρήστη να αναζητήσει κάποιο βιβλίο, µε δύο (2) ή περισσότερες λέξεις που 
υπάρχουν στο κείµενο του βιβλίου που αναζητά. Αυτό αποτελεί απόδειξη ότι ο συγκεκριμένος 
ιστότοπος έχει αποθηκευμένο το πλῆρες περιεχόμενο τῶν βιβλίων που διαθέτει δωρεάν. 
Επίσης, µέσω του κεντρικού μενού ο ενδιαφερόμενος μπορεί να ψάξει αυτό που θέλει κατά 
κατηγορίες. 

Τα αποτελέσµατα της αναζήτησης που εμφανίζονται τελικά, είναι εκατοντάδες χιλιάδες, 
βιβλία διαφόρων Εκδοτικών Οίκων καὶ Συγγραφέων χωρίς άδεια, από τα οποία, 
δειγματοληπτικά μόνο, λόγω του τεράστιου αριθμού βιβλίων που περιέχει, παραθέτει ο αιτών 
οργανισµός δύο χιλιάδες οκτακόσια είκοσι δύο (2822) έργα, τα οποία προσβάλλονται και τῶν 
οποίων τα δικαιώµατα ανήκουν σε μέλη του αιτούντος, ήτοι σε Έλληνες συγγραφείς και 


μεταφραστές λογοτεχνικών και επιστημονικών έργων, καθώς και σε εκδότες. 

ΕΛΠ ΕΠΙΤΡΟΠΗ ΓΙΑ ΤΗ ΔΙΑΔΙΚΤΥΑΚΗ ΠΡΟΣΒΟΛΗ 
ΤΗΣ ΠΝΕΥΜΑΤΙΚΗΣ ΙΔΙΟΚΤΗΣΙΑΣ 


του άρθρου 66Ε του νόμου 2121/1993 


Trellas.info: Ο ιστότοπος µε αυτό το όνοµα τοµέα κατοχυρώθηκε µε το όνοµα αυτό στις 
17/1/2021. Οι δημιουργοί-διαχειριστές του ιστοτόπου χρησιμοποιούν διακομιστές (servers) 
της εταιρείας Contabo GmbH η διεύθυνση της οποίας είναι : Aschauer Strasse 32a 81549 
Munchen GERMANY phone: +498921268372 e-mail: noc@contabo.de. Στη συγκεκριμένη 
εταιρεία ενδεχομένως γίνεται η φιλοξενία ή/και ο διαµοιρασµός του περιεχοµένου τοῦ εν λόγω 


Ἱστοτόπου, το οποίο περιεχόµενο παραπέμπει αποκλειστικά σε ψηφιακά αρχεία βιβλίων. 


Επειδή σύμφωνα µε τους ισχυρισμούς επί της αίτησης, κατόπιν έρευνας του αιτούντος 
οργανισμού συλλογικής διαχείρισης, προέκυψε ότι ο εν λόγω ιστότοπος µε το όνοµα χώρου 
trellas.info από την αρχή της λειτουργίας του, έδινε και εξακολουθεί μέχρι σήμερα να δίνει τη 
δυνατότητα στους χρήστες του να καταφορτώσουν (downloading) στους προσωπικούς τους 
Η/Υ καινα αποκτήσουν δωρεάν, χωρίς την απαιτούμενη άδεια των δημιουργών, βιβλία παντός 
είδους µε την μορφή ψηφιακών αρχείων (epub, pdf) των οποίων τα πνευματικά ή/και 
συγγενικά δικαιώµατα ανήκουν σε συγγραφείς, μεταφραστές και εκδότες, που είναι µέλη του 


ΟΣΔΕΛ, παραβιάζοντας τα άρθρα 3 και 47 παρ.2 του νόµου 2121/1993. 


IIpog υποστήριξη tov ανωτέρω, ο αιτών Οργανισμός Συλλογικής Διαχείρισης προσκομίζει 
απεικονίσεις του εν λόγω ιστοτόπου, δυνάµει των οποίων τα µέλη της Επιτροπής έκριναν και 
διαπίστωσαν ότι η παραβίαση γίνεται µε την ακόλουθη μεθοδολογία: 

Ὁ χρήστης-μέλος του ιστότοπου επιλέγοντας από το κεντρικό μενού την κατηγορία 
«ΤΟΡΡΕΝΤΣ» εμφανίζεται η καρτέλα µε τις επιµέρους κατηγορίες του διατιθέμενου 
περιεχομένου, εντός της οποίας υπάρχει η επιλογή «Βιβλία» που όταν ο χρήστης την επιλέξει 
οδηγείται σε άλλη υποσελίδα, στην οποία διαπιστώνει ότι η βάση δεδοµένων του ιστότοπου 
περιέχει 565 σελίδες µε ψηφιακά αρχεία βιβλίων και η κάθε σελίδα από αυτές περιλαμβάνει 
20 εγγραφές, πράγμα που σημαίνει ότι υπάρχουν προς διάθεση χωρίς την απαιτούμενη άδεια 
τῶν δημιουργών του αιτούντος οργανισμού, πάνω από 10.000 βιβλία. 

Ὁ ιστότοπος https://trellas.info έχει δημιουργηθεί ως torrent-site. Στους ιστότοπους αυτού του 
είδους, η διαδικασία της καταφόρτωσης (downloading) γίνεται συνήθως wc εξής : 

Στους διακομιστές (servers) του ιστότοπου βρίσκονται αποθηκευμένα πολύ μικρά σε μέγεθος 
ψηφιακά αρχεία (torrents). Κάθε ένα από αυτά τα αρχεία αντιστοιχεί σε συγκεκριµένο-πλήρες- 


ψηφιακό αρχείο (βιβλίου, ταινίας κλπ.) και περιέχει όλες τις απαραίτητες πληροφορίες που 

ΕΛΠ ΕΠΙΤΡΟΠΗ ΓΙΑ ΤΗ ΔΙΑΔΙΚΤΥΑΚΗ ΠΡΟΣΒΌΛΗ 
ΤΗΣ ΠΝΕΥΜΑΤΙΚΗΣ ΙΔΙΟΚΤΗΣΙΑΣ 
του άρθρου 66Ε του νόµου 2121/1993 

απαιτούνται, για να µπορεί ο χρήστης -- µέλος του ιστότοπου να αναζητήσει µε την βοήθεια 
τῶν torrents και να εντοπίσει το πλήρες ψηφιακό αρχείο π.χ. βιβλίου της επιλογής TOD, το οποίο 
είναι αποθηκευμένο σε υπολογιστές άλλων χρηστών-μελών του ιστότοπου. Στη συνέχεια 
δίνεται η δυνατότητα στον χρήστη να καταφορτώσει (downloading) στον προσωπικό του 
υπολογιστή τα αρχεία της επιλογής του, τα οποία δεν θα μπορούσε να τα εντοπίσει µε άλλο 
τρόπο, εάν δεν χρησιμοποιούσε τα αρχεία torrent που παρέχονται µέσω τῶν torrent-sites, οἱ 
οποίοι πέραν τῶν άλλων διενεργούν και έλεγχο της διαδικασίας καταφόρτωσης. Ἐπιπλέον ο 
κάθε χρήστης όταν αποκτά τα ψηφιακά αρχεία, πρέπει να επιτρέπει και σε άλλους να παίρνουν 
από αυτόν τα αρχεία που απέκτησε µέσω τῶν torrents, κάνοντας τον λεγόμενο διαµοιρασμό 
(seed). 

Επιπρόσθετα, ο αιτών οργανισµός προσκοµίζει κατάλογο µε πλήθος λογοτεχνικών έργων, και 
συγκεκριµένα µε τριακόσια εβδομήντα ένα (371) έργα, τα οποία προσβάλλονται και τῶν 
οποίων τα δικαιώµατα ανήκουν σε µέλη του αιτούντος, ήτοι σε Έλληνες συγγραφείς καὶ 


μεταφραστές λογοτεχνικών και επιστημονικών έργων, καθώς και σε εκδότες. 


11. Επειδή σύμφωνα µε το άρθρο 66E tov v 2121/1993 αν προσβάλλεται στο διαδίκτυο 
δικαίωµα πνευματικής Ιδιοκτησίας ή συγγενικό δικαίωµα, ο δικαιούχος µπορεί να 
ακολουθήσει τη διαδικασία που προβλέπεται στο άρθρο αυτό. Σύμφωνα µε την παράγραφο 8 
του ἴδιου άρθρου, σε περίπτωση προσβολών μεγάλης κλίμακας, η Επιτροπή μπορεί να 
αποφασίζει αντί για την απομάκρυνση του περιεχοµένου διακοπή της πρόσβασης σε αυτό και 
να λάβει οποιοδήποτε άλλο μέτρο κρίνει η Επιτροπή πρόσφορο και το οποίο στοχεύει στην 


παύση, στην αποτροπή επανάληψης ή καὶ στην πρόληψη της προσβολής. 


12. Επειδή, σύμφωνα µε το άρθρο 10 της υπ. αριθ. 42269/3638/3476/196 (DEK B 351/201 8) 
Ὑπουργικής Απόφασης του ΥΠΠΟΑ για τα ονόματα τομέων (domain names) 
συμπεριλαμβανομένων και τῶν ονομάτων υποτομέων (subdomains) το χρονικό διάστηµα 
διακοπής πρόσβασης δεν μπορεί να είναι μικρότερο τῶν τριών (3) ετών. Σε περίπτωση µη 
συμμόρφωσης στο διατακτικό της απόφασης σύμφωνα µε την παράγραφο 11 του άρθρου 66E 
του ν.2121/1993 η Επιτροπή επιβάλλει πρόστιμο ποσού πεντακοσίων (500) έως χιλίων (1.000) 
ευρώ για κάθε μέρα µη συμμόρφωσης. Μεταξύ τῶν κριτηρίων που λαμβάνονται υπόψη για το 


ύψος του προστίμου είναι η βαρύτητα της προσβολής καὶ η επανάληψή της. 


ΕΠΙ ΕΠΙΤΡΟΠΗ ΓΙΑ ΤΗ ΔΙΑΔΙΚΤΥΑΚΗ ΠΡΟΣΒΟΛΗ 
ΤΗΣ ΠΝΕΥΜΑΤΙΚΗΣ ΙΔΙΟΚΤΗΣΙΑΣ 


του άρθρου 6δΕ του νόμου 2121/1993 


13. Επειδή σύμφωνα µε τα ανωτέρω αναφερόμενα υφίστανται προσβολές των δικαιωμάτων 
πνευματικής ιδιοκτησίας και TOV συγγενικών δικαιωμάτων των δικαιούχων που εκπροσωπεί ο 
αιτών οργανισµός, οι οποίες προσβολές διενεργούνται µέσω του δικτύου επικοινωνιών τῶν 
εταιρειών που παρέχουν υπηρεσίες πρόσβασης αυτών, για τις εν λόγω προσβολές, κρίνεται 
αναγκαία η λήψη µέτρων κατά την έννοια του άρθρου 66Ε v.2121/1993, που θα αφορά τη 
διακοπή πρόσβασης στους χρήστες του διαδικτύου από τις εταιρείες-παρόχους προς τα ὡς άνω 


αναφερόμενα ονόματα χώρου (domain names). 


14. Επειδή τα έργα και προστατευόµενα αντικείμενα καθίστανται διαρκώς προσιτά στο κοινό 
µέσω των ὡς άνω ιστοτόπων, ώστε κάθε χρήστης να μπορεί κατ᾿ επιλογήν του να έχει 
πρόσβαση σε αὐτά, επιπλέον δε έχουν αναπαραχθεί, μέσω της καταφόρτωσης και 
μεταφόρτωσης τῶν έργων και προστατευόµενων αντικειμένων παράνομα, ἤτοι άνευ αδείας 
Tov δικαιούχων-μελών του αιτούντος Οργανισμού Συλλογικής Διαχείρισης, συνιστώντας εκ 
μέρους τῶν διαχειριστών/ιδιοκτητών τῶν ιστοτόπων προσβολή των δικαιωμάτων πνευματικής 
ιδιοκτησίας και τῶν συγγενικών δικαιωμάτων τῶν δικαιούχων αυτών σύμφωνα µε τα άρθρα 
13,51], 65, 66ν. 2121/1993. 


15. Επειδή η ανταλλαγή προστατευόµενων έργων και αντικειμένων µέσω λογισμικού peer to 
peer προὔποθέτει άδεια του δημιουργού ή και των άλλων δικαιούχων. Ειδικότερα, τίθεται σε 
εφαρµογή το δικαίωµα παρουσίασης και διάθεσης στο κοινό όσον αφορά τη θέση του έργου 
σε διάθεση άλλων χρηστών, ενώ το δικαίωμα αναπαραγωγής τίθεται σε εφαρµογή όσον αφορά 
την εμφάνιση του έργου στον υπολογιστή του χρήστη ή το κατέβασμα του αρχείου από τέτοια 
δίκτυα, δεδομένου ότι οι τελευταίες αυτές πράξεις αποτελούν αναπαραγωγές (A. Καλλινίκου, 
Ἠνευματική Ιδιοκτησία & Συγγενικά Δικαιώματα, 31 εκδ. σελ. 147, βλ. συναφώς απόφαση 
AEE της 145 Ἰουνίου 2017, C-610/15, Stichting Brein κατά Ziggo BV,XS4ALL Internet BV). 
Επειδή µε την ὡς άνω περιγραφόµενη λειτουργία των ιστοτόπων παραβιάζονται δικαιώµατα 
πνευματικής ιδιοκτησίας σε µεγάλη κλίμακα, καθώς και η προσβολή αφορά πληθώρα έργων 
ενώ συντελείται επί σειρά ετών, µέσω των ἴδιων ιστοτόπων. Οι συγκεκριμένοι δε ιστότοποι 


δια των ὧς άνω ονομάτων είναι ιδιαίτερα δημοφιλείς στους χρήστες του διαδικτύου. 


16. Επειδή η αιτούσα εταιρεία κατέβαλε κάθε δυνατή προσπάθεια ώστε να έλθει σε 


επικοινωνία µε τους διαχειριστές τῶν ὡς άνω ιστοτόπων, στις περιπτώσεις εκείνες όπου 

| NN i Ἶ || ΕΠΙΤΡΟΠΗ FIA TH ΔΙΑΔΙΚΤΥΑΚΗ ΠΡΟΣΒΟΛΗ 
ΤΗΣ ΠΝΕΥΜΑΤΙΚΗΣ ΙΔΙΟΚΤΗΣΙΑΣ 
του άρθρου 66Ε του νόµου 2121/1993 
υπήρχε η δυνατότητα στέλνοντας επιστολή ενημέρωσης και αίτημα άρσης της προσβολής. 
Επισημαίνεται ότι οι διαχειριστές δεν απάντησαν και δεν συμμορφώθηκαν µε το αίτηµα του 


αιτούντος Οργανισμού Συλλογικῆς Διαχείρισης παρ᾽ ότι έχει παρέλθει εύλογο χρονικό 
διάστηµα. 


17. Επειδή αν και σύμφωνα µε την παρ. 5 του άρθρου 66E του ν. 2121/1993 ο αποδέκτης της 
γνωστοποίησης µπορεί να υποβάλλει αντιρρήσεις στην Επιτροπή εντός πέντε (5) εργασίμων 
ηµερών από την ημερομηνία λήψης της γνωστοποίησης, επισημαίνεται ὡστόσο ότι κανείς 
αποδέκτης δεν υπέβαλε αντιρρήσεις από τις 24/09/2021, ήτοι την ημερομηνία λήψης της 
γνωστοποίησης. 


18. Επειδή οι διαχειριστές του εν λόγω ιστοτόπου δεν είναι δυνατόν να αγνοούν ότι ο 
ιστότοπος παρέχει πρόσβαση σε έργα και προστατευόµενα αντικείµενα άνευ αδείας των 
δημιουργών ή/και δικαιούχων τους, δεδομένου ότι το σύνολο σχεδόν των αρχείων torrent που 
περιλαμβάνονται στη διαδικτυακή πλατφόρμα ανταλλαγής αρχείων παραπέμπει σε έργα που 
αναπαράγονται και τίθενται στη διάθεση του κοινού χωρίς την άδεια των δημιουργών Ά/και 


TOV δικαιούχων τους. 


19. Ἐπειδή εκ τῶν ανωτέρω πραγματικών περιστατικών που αναφέρονται στην αίτηση, 
συνάγεται ότι (α) στον αιτούντα έχει ανατεθεί η συλλογική διαχείριση πνευματικών και 
συγγενικών δικαιωμάτων, (B) ο αιτών διαχειρίζεται περιουσιακά δικαιώµατα τῶν µελών του, 
τα οποία ισχυρίζεται ότι παραβιάζονται µέσω της λειτουργίας των ὡς άνω ιστοτόπων που 
λειτουργούν υπό τα προαναφερθέντα ονόματα χώρου (domain names), (y) η παραβίαση 
συντελείται µε αναπαραγωγή, παρουσίαση τῶν έργων και προστατευόμενων αντικειμένων στο 
κοινό και µε διάθεση στο κοινό κατά τρόπο ὥστε οποιοσδήποτε να έχει πρόσβαση σε αυτά, 
όπου και όταν επιλέγει ο ίδιος, χωρίς προηγούµενη άδεια από τους δημιουργούς ή/και τους 


δικαιούχους, κατά παράβαση τῶν άρθρων 3 και 51 ν. 2121/1993. 


20. Επειδή σύμφωνα µε τα ανωτέρω αναφερόμενα υφίστανται προσβολές των δικαιωμάτων 
πνευματικῆς ιδιοκτησίας και τῶν συγγενικών δικαιωμάτων τῶν δικαιούχων που εκπροσωπεί ο 
αιτών, οι οποίες προσβολές διενεργούνται μέσω του δικτύου επικοινωνιών τῶν εταιριών που 


παρέχουν υπηρεσίες πρόσβασης στο διαδίκτυο από συνδρομητές τους που χρησιμοποιούν τις 

ΕΛΠ ΕΠΙΤΡΟΠΗ ΓΙΑ ΤΗ ΔΙΑΔΙΚΤΥΑΚΗ ΠΡΟΣΒΟΛΗ 
ΤΗΣ ΠΝΕΥΜΑΤΙΚΗΣ ΙΔΙΟΚΤΗΣΙΑΣ 


του άρθρου Θ6Ε Tau νόμου 2121/1993 
υπηρεσίες αυτών για τις εν λόγω προσβολές, κρίνεται, σύµφωνα µε την αρχή τῆς 
αναλογικότητας, αναγκαία η λήψη µέτρων κατά την έννοια του άρθρου 66 E v. 2121/1993, 
που θα αφορά τη διακοπή της πρόσβασης στους χρήστες του διαδικτύου από τις εταιρείες — 
παρόχους προς τοῦς ὡς άνω αναφερόµενους ιστοτόπους µε τα ὡς άνω αναφερόμενα ονόματα 
χώρου (domain names), η οποία είναι απολύτως αναγκαία και πρόσφορη για την επίτευξη του 


σκοπού προστασίας τῶν πνευματικών και συγγενικών δικαιωμάτων. 


21. Επειδή µε την ὡς άνω περιγραφόµενη λειτουργία τῶν ιστοτόπων παραβιάζονται 
πνευματικά και συγγενικά δικαιώματα σε μεγάλη κλίμακα, καθώς η προσβολή αφορά 
πληθώρα έργων και προστατευόμενων αντικειμένων και επιπρόσθετα οι ιστότοποι 


φιλοξενούνται σε διακομιστές εκτός τῆς ελληνικής επικράτειας. 


ΓΙΑ ΤΟΥΣ ΛΟΓΟΥΣ ΑΥΤΟΥΣ 


Δέχεται την αίτηση. 

Διατάσσει όπως εντός σαράντα οκτώ (48) ωρών από την κοινοποίηση της παρούσας 
διακοπεί η πρόσβαση στους χρήστες του διαδικτύου από τις εταιρείες -- παρόχους, οι οποίες 
έχουν νομίμως αδειοδοτηθεί και είναι νομίμως καταχωρισμένες στο σχετικό Μητρώο 
Παρόχων Δικτύων και Υπηρεσιών Ηλεκτρονικών Επικοινωνιών της ΕΕΤΤ προς τοὺς 


ιστοτόπους µε τα ακόλουθα ονόματα χώρου (domain names) και συγκεκριµένα 


1) kupdf.net 

2) z-lib.org 

3) 1lib.org 

4) erllib.org 

5) itllib.org 

6) dellib.org 

7) ρα Προς 
8) rullib.org 

9) trllib.org 
10) en1lib.org 

11) booksc.org 
12) bookos-z1.org 
13) book4you.org 

ΕΛΠ ΕΠΙΤΡΟΠΗ ΓΙΑ ΤΗ ΔΙΑΔΙΚΤΥΑΚΗ ΠΡΟΣΒΟΛΗ 
ΤΗΣ ΠΝΕΥΜΑΤΙΚΗΣ ΙΔΙΟΚΤΗΣΙΑΣ 


του άρθρου 66Ε του νόμου 2121/1993 
14) singlelogin.org 
15) trellas.info 


H διάρκεια της διακοπής ορίζεται στα τρία (3) έτη από την κοινοποίηση της παρούσας. 


Απειλεί σε βάρος τῶν εταιριών-παρόχων πρόσβασης στο διαδίκτυο πρόστιμο ύψους 
οκτακοσίων πενήντα (850) ευρώ για κάθε ηµέρα µη συμμόρφωσης από την κοινοποίηση της 
παρούσας, δεδομένης της βαρύτητας της προσβολής της πνευματικής ιδιοκτησίας και των 


συγγενικών δικαιωμάτων. 


Η παρούσα να δημοσιευθεί στην ιστοσελίδα του Οργανισμού Πνευματικής 
Ιδιοκτησίας. 
Ο ΠΡΟΕΔΡΟΣ Η ΓΡΑΜΜΑΤΕΑΣ ΤΟ ΜΕΔΟΣ 


(Ακολουθούν υπογραφές) 


Ακριβές αντίγραφο εκ του πρωτοτύπου. 


Αθήνα, 11 Οκτωβρίου 2021 


V 


τσόβου 5, 10682 Αθήνα 
Τηλ. 213 2147800 

